Έντσγκερ Ντάικστρα

Ο Έντσχερ Ουίμπε Ντάικστρα (Edsger Wybe Dijkstra, 11 Μαΐου 1930 - 6 Αυγούστου 2002) ήταν Ολλανδός επιστήμονας της πληροφορικής, με σημαντική συνεισφορά στους παρακάτω τομείς: Ανάλυση αλγορίθμωνΓλώσσες προγραμματισμούΘεωρία γράφωνΚατανεμημένος υπολογισμόςΛειτουργικά συστήματαΓια τη συνεισφορά του αυτή τιμήθηκε με πολλές διακρίσεις, συμπεριλαμβανομένου του Βραβείου Τούρινγκ του 1972, του αποκαλούμενου και «Νόμπελ της πληροφορικής».

 Ο Ντάικστρα γεννήθηκε στο Ρότερνταμ της Ολλανδίας το 1930. Ο πατέρας του ήταν χημικός και η μητέρα του μαθηματικός. Το 1942, σε ηλικία 12 ετών, εγγράφεται στο Gymnasium Erasminium, ένα σχολείο για ιδιαίτερα προικισμένους μαθητές, όπου διδάσκεται ελληνικά, λατινικά, αγγλικά, γαλλικά, γερμανικά, βιολογία, χημεία, φυσική και μαθηματικά. Ολοκληρώνοντας τις βασικές του σπουδές σκέφτεται να ακολουθήσει το νομικό κλάδο για να αντιπροσωπεύει τη χώρα του στον ΟΗΕ, αλλά έχοντας σημειώσει κορυφαίες επιδόσεις στα μαθηματικά, τη φυσική και τη χημεία, εγγράφεται τελικά στο Πανεπιστήμιο του Λέιντεν (Leiden) όπου σπουδάζει θεωρητική φυσική. Το 1951 παρακολουθεί ένα επιμορφωτικό πρόγραμμα στο Κέιμπριτζ σχετικά με τον προγραμματισμό υπολογιστών και αρχίζει να ημιαπασχολείται στο Κέντρο Μαθηματικών του Άμστερνταμ το 1952. Η επιθυμία του όμως να ασχοληθεί με τον προγραμματισμό τον κάνει να επισπεύσει την ολοκλήρωση του διδακτορικού του στη θεωρητική φυσική. Η εποχή είναι «περίεργη» για τους ενασχολούμενους με τους ηλεκτρονικούς υπολογιστές: το 1957 κάνει αίτηση για έκδοση άδειας γάμου και εκεί, σαν επάγγελμα, υποχρεώνεται να δηλώσει «θεωρητικός φυσικός» γιατί ο όρος «προγραμματιστής» δεν υφίσταται ακόμα σαν επάγγελμα. Το 1957, θέλοντας να καταδείξει τις δυνατότητες του ARMAC, του υπολογιστή του Μαθηματικού Κέντρου, επινοεί τον περίφημο αλγόριθμο του συντομότερου μονοπατιού. Εργάζεται ως καθηγητής στο Πολυτεχνείο του Αϊντχόφεν (Eindhoven) μέχρι τις αρχές της δεκαετίας του '70. Τότε αποδέχεται τη θέση του βοηθού ερευνητή στη Burroughs Corporation των ΗΠΑ. Στις αρχές της δεκαετίας του '80 αποδέχεται τη θέση του Καθηγητή της Επιστήμης Υπολογιστών στο Πανεπιστήμιο του Ώστιν, στο Τέξας, όπου και παραμένει ως τον θάνατό του στις 6 Αυγούστου 2002. Ο Ντάικστρα έγινε ευρύτερα γνωστός όχι μόνο για τη συνεισφορά του στην πληροφορική, αλλά και για πολλά αποφθέγματα τα οποία έχουν και μεγάλη δόση χιούμορ. Μερικά από τα αποφθέγματά του είναι: Ο έλεγχος ενός προγράμματος γίνεται για να διαπιστωθεί η παρουσία σφαλμάτων, όχι όμως και η απουσία τους!Η ερώτηση για το αν ένας υπολογιστής σκέπτεται δεν έχει μεγαλύτερο ενδιαφέρον από την ερώτηση για το αν ένα υποβρύχιο μπορεί να κολυμπήσει!Η χρήση της COBOL «σακατεύει» το μυαλό. Κατά συνέπεια, η διδασκαλία της πρέπει να θεωρείται ως ποινικό αδίκημα!Η πρόοδος είναι δυνατή μόνον εάν εκπαιδεύσουμε τους εαυτούς μας να σκέπτονται τα προγράμματα ως προγράμματα και όχι ως τμήματα εκτελέσιμου κώδικα.Αν στη φυσική υπάρχει κάτι που δεν καταλαβαίνεις, μπορείς πάντα να κρυφτείς πίσω από τα αχαρτογράφητα βάθη της Φύσης. Μπορείς, ακόμη, να κατηγορήσεις και τον Θεό γι' αυτό. Αν όμως το πρόγραμμά σου δε δουλεύει, δε υπάρχει κανείς για να κρυφτείς από πίσω του. Απλά τα έχεις κάνει θάλασσα!Η προσπάθεια χρήσης μηχανών για να μιμηθούν το ανθρώπινο μυαλό μού φαίνεται πολύ αστεία. Θα προτιμούσα να τις χρησιμοποιήσω για να μιμηθούν κάτι πολύ καλύτερο...!